text: https://www.marica.bg/region/pazardjik/arestuvaha-banditite-ot-koito-propishtq-velingrad-snimka Marica.bg
  Полицаите от Велинград задържаха група, извършили множество кражби и грабежи. От края на ноември криминалистите от курорта били на крак заради няколко случая на кражби от офиси, автосервизи и автоморги в курортния град.
  Единият издърпал дамската й чанта с намиращите се в нея лични документи, сумата от над 400 лева и ключове. Секунди по-късно двамата избягали под прикритието на нощната тъмнина.
  Няколко часа по-късно се получил сигнал от охранителна фирма, че е разбит офис във Велинград. Дежурните екипи незабавно били насочени към мястото и блокирали близкия периметър. Апашите взломили входната врата на помещението и от там отмъкнали каса с наличните пари от оборота.
  В хода на близо 10-дневното денонощно разследване оперативните работници прегледали и множество записи от охранителни камери на търговски обекти, офиси и домове.
  Така в резултат на положените усилия те попаднали в дирите на дръзките извършители. Оказало се, че това са братята Мишо Ракиев- 20 г. и Величко Ракиев- 19г. от велинградския квартал "Анезица", известни с прякора Ракиевите, и техния съучастник Георги Д.- 20г., от септемврийското село Семчиново.
  Тримата са цигани, известни са с множество криминални прояви, осъждани, като с най-много присъди се оказал единият от братята – М.Р.
  Всички случаи по разследването са докладвани на Окръжната прокуратура в Пазарджик. Тримата първоначално са задържани за срок от 24 часа, а по-късно срокът на ареста е удължен от прокурор със 72 часа. Продължава интензивната работа по разследване на всички извършени от "триото" престъпления на територията на Велинград.
  Изяснява се тяхната съпричастност към множество кражби от търговски обекти, офиси , дори и от православен храм, намиращ се в единия от кварталите на курорта.